Diskussion:Mambo

message: Dele af bidraget kan måske kopieres tilbage i artiklen under angivelse af kilder. Udelad venligst endelige påstande som "er ikke korrekt", "bruges slet ikke", "is a fact".
Flyttet fra artiklen:
----
Ovenstående afsnit er ikke korrekt. 
1) X-body er et udtryk som opstod i London i slutningen af 1990'erne. Udtrykket bruges slet ikke i New York. 
2) New York style on 2 er meget tæt på den mambo som blev danset i Havana og New York fra 1942 og frem til midten af 1960'erne. Rent teknisk er New York style on2 trinmæssigt magen til chachacha blot uden det lille vippetrin eller de tre små chachacha trin på taktslagene 4 (og 8 i claves cyklussen som går over to takter). Musikalsk er chachacha blot en langsom mambo hvor der er indlagt guiro trrr ta-ka trrr på takslaget 4.
i flg. den levende salsa legende Eddie Torres blev systemet med at danse ”crossbody” over en linje etableret i løbet af 1950'erne. Den egentlige grund var at der altid var danseshows i forbindelse med mambo live-koncerter på Palladium i New York. For at dansen skulle kunne ses ordentligt af publikum, sørgede danserne for hele tiden at have siden til publikum, så begge dansere i parret kunne ses. For variationens skyld byttede danserne jævnligt plads i parret og fik derved den anden side til publikum.
Da showdanserne var forbillede for de dansene på klubberne blev det trend at danse på en linje. Da først systemet var etableret opstod der mange nye momenter i dansen baseret på systemet med linjen så den i dag er uomgængelig hvis man vil danse New York style. Men det er en myte uden indhold at man SKAL holde linjen. Sådan er det ikke. Der findes flere figurer hvor man ikke holder linjen.
Der eksisterer to forskellige grundtrin i New York som begge kaldes både New York style on 2 og mambo (on2). Nogle danselærere i New York kalder de to stilarter for hh "classical mambo" og "modern mambo". "Classical" kaldes undertiden også for Palladium style. Forskellen på de to trin typer er at danselærerne i classical mambo tæller 123 567 når de underviser i trinet, men eksekverer trinene 123 567 på taktslagene 234 678. Mens man i "modern mambo" både tæller og eksekverer trinene på taktslagene 123 og 567. (der tælles 123 567 over 8 taktslag i musikken selvom det er 4/4 dels takt fordi clavens cyklus går over 8 taktslag). 
• Der "breakes" på hh 2 og 6. 
• Dvs. herren ”breaker” frem på venstre fod på taktslaget 6 og tilbage på højre fod på taktslaget 2. 
• Pigen breaker frem på venstre fod på taktslaget 2 og tilbage på højre fod taktslaget 6.
I dag er det kun ældre mennesker som danser "classical mambo" og langt de fleste New Yorkere der danser salsa danser i dag "modern mambo" når de danser til salsamusik. Derfor vil de fleste salsadansere kalde dansen for blot og bart salsa. Hvis du spørger hvorfor de ikke danser anderledes får man svaret: "This is New York style, the way we dance salsa here in New York". Og hvis du danser den tredje variant "mambo på 1", vil du af mange dansere få at vide at du danser på det forkerte trin. I LA, London og mange større europæiske byer danses der stadig på det "forkerte trin". Men den rigtige "modern mambo" vinder hastigt frem. Bl.a. fordi det er langt mere musikalsk og behageligt at danse "rigtig" "modern mambo on2". I New York siger de: "The musik is salsa but the dance is mambo".
Der findes ingen contemporary mambo (dans) på Cuba. I dag danser man casino til salsa på Cuba. Casino som pardans kommer fra fællesdansen Rueda de casino som opstod i 1974 på de kommunistiske ungdomslejre hvor dansen blev introduceret som modstykke til squaredance som til stor fortrydelse for ungdomslederne blev bragt med til lejrene fra europæiske ung-kommunister som gæstede Cuba.
Den cubanske ”casino” og New Yorkske mambo har imidlertid mange fællestræk. Hvilket skyldes at begge stilarter har sit udspring i mambo anno 1954 i både New York og Havana. En "cross-body" i NY mombo kaldes i cubansk casino for en ”dile que no”. Mambo grundtrinet hvor man breaker hh frem og tilbage på en linie kaldes af nogle cubanske dansere for "mambo" og af andre for "son" trin. Medens casino grundtrinet, hvor parrene swinger hh væk og imod hverandre, kommer fra rock’n roll dans og findes ikke i ”modern mambo”.
At New York style on 2 er tæt på den originale cubanske mambo fra 40'erne og 50'erne kan bevises ud fra et rent danseteknisk synspunkt. Der er i almindelighed ingen tvist om hvordan chachacha gruntrinet skal danses. De tre små chachacha trin eksekveres på taktslaget 4 (og 8 i klaves cyklussen) dér hvor guiroen spiller de karakteristiske trrr ta-ka trrr - ikke sandt!? Tæller du trinene som takslagene i musikken kommer du helt automatisk til at tælle samt eksekvere trinene på nøjagtig samme måde som i "modern mambo" bortset fra de små chachacha trin på taktslaget 4 og 8.
Historisk set kom musikgenren mambo før musikgenren chachacha. Chachacha opstod i begyndelsen af 1950'erne som en variation af mambo (danzon-mambo). Da musikerne hørte at danserne spontant eksekverede tre små slæbetrin på dansegulvet på taktslaget 4 og de syntes det lød som "chachacha", begyndte de at kalde den nye langsomme mambo for Cha-cha-cha.
Med andre ord chachacha opstod som dans ved at mambodanserne dansede langsommere og indlagde et vippetrin eller tre små chachacha trin på takslaget 4 hvor guiroen spillere trrr-ta-ka-trrr. Dvs. mambotrinene dansedes ligesom "modern mambo" før chachacha blev opfundet. "That is a fact".
----
Teksten blev indsat af IP-brugeren med disse to redigeringer:  Nillerdk 28. nov 2010, 10:48 (CET)
thread_title:  Diskussionsindlæg fra 87.56.230.186 (oprindeligt indsat i artiklen)